Һуғыштан һуң Михаил Ляльковҡа кейәүгә сыға. Тиҙҙән ул Чехословакияға китә һәм икенсегә Вацлав Ластовецка менән никалаша, фамилияһын алыштыра. Полковник званиеһын ала. Лялькова Прагала һәм Оломоуцта хәрби госпиталдәрҙә эшләй, артабан Брно ҡалаһында йәшәй. 1960-сы йылдар башынан 1990-сы йылдар аҙағына тиклем Брнола экскурсовод булып эшләй, рус телен яҡшы белгәнгә күрә СССР туристары өсөн иң ҡәҙерле экскурсовод була. Чехословакия легионер йәмғиәте (Икенсе донъя һуғышы ветерандары йәмғиәте) ағзаһы була, Көньяҡ Моравияла бер нисә спорт, мәҙәни ҙәм йәмәғәт сараларының ҡурсалаусыһы булараҡ сығыш яһай, мәктәптәрҙә лекциялар уҡый, балалар эше менән шөғөлләнә.